Letamo la Woodhead

Letamo la Woodhead ke letamo le le kwa Table Mountain, kwa Kapa Bophirima, jwa Aforika Borwa. Le agilwe ka ngwaga wa 1897 le nosa toropo ya Kapa. Letamo le, le e neng e le lone la ntlha la matlapa le le tona kwa Aforika Borwa, le ne la tshwaiwa e le lefelo la mafatshefatshe la boinjineere la ditso ke mokgatlho wa kwa America wa ma injineere ka 2008. Ditso Ka ngwaga wa 1870, go gola ga Kapa go ne ga baka tlhaelo ya metsi a a nowang. Go ne ga tsewa tshwetso ya go aga molatswana mo godimo ga Table Mountain go isa metsi kwa toropong. Moinjineere wa lotso lwa Scottish Thomas Steward o ne a fiwa marapo a go aga molatswana oo. Mosele wa Woodhead o ne wa agiwa ka dingwaga tsa 1888 go tsena 1891. O ne o diriisiwa go fapotsa molatswana wa Disa, o o neng o tshela kwa nokeng ya Hout Bay, kwa bophirima go isa metsi kwa molatswaneng, Megala e ne ya agiwa go isa banna le didirisiwa kwa lefelong la kago. Letamo le agilwe go tswa ka 1894 go tsena 1897. Letamo le le ne la salwa morago ke a mangwe a le mane mo lefelong leo. Letamo la Hely Hutchinson le molatswana di agilwe ka 1904 kwa godimo ga molatswana wa Woodhead. Letamo la Alexandra le la Victoria a agilwe mo motsweding wa Disa ka 1903. Letamo la bofelo la botlhano e ne e le la De Villiers ka 1907. Le agilwe kwa tlase ga matamo a Alexandra le Victoria. Gompieno, matamo a matlhano a, a isa metsi a selekanyo sa 0.4% kwa Kapa. Kago Mosele wa Woodhead o boleele jwa di mithara di le makgolo a maratrao, masome a mane. Letamo la Woodhead ke letamo le le agilweng ka mtalapa a a boleele jwa di mithara di le makgolo a mabedi masome a supa le bosupa le boleele jwa go ya kwa godimo jwa di mithara di le masome a matlhano. Le na le kwa le tshololelang metsi teng kwa go di mithara di le masome mabedi. Molatswana o ka tsenya metsi a selekanyo sa dikete di le makgolo a robabongwe, masome a mabedi lebosuap jwa di mithara le bophara jwa lefatshe jwa di heketara di le lesome le boraro. Metswedi